# DIRECŢIA GENERALĂ SECRETARIAT UNIVERSITATE

**HOTĂRÂREA NR. 33**

**A CONSILIULUI DE ADMINISTRAŢIE DIN DATA DE 24.09.2021**

În temeiul Legii Nr. 1/2011 – Legea Educaţiei Naţionale şi a Cartei Universitare, Consiliul de Administraţie al U.M.F. „Carol Davila” din Bucureşti întrunit online în data de 24.09.2021, în baza Legii 55 privind unele măsuri pentru prevenirea și combaterea efectelor pandemiei de COVID-19 și a actelor normative ulterioare, hotărăşte:

**Art. 1.** În contextul pandemiei COVID, ca urmare a dificultăților survenite în activitatea educațională desfășurată online, se aprobă organizarea unor noi examene pentru studenții cu maximum 12 credite, în zilele de 27, 28, 29, 30 Septembrie, pentru toate facultățile UMFCD.

**Art. 2.** Se aprobă comisia de examinare propusă de Facultatea de Medicină pentru susținerea unor noi examene pentru disciplina de Fiziologie an II.

Comisia a fost propusă în baza unor sesizări înregistrate la Facultatea de Medicină privind evaluarea din cadrul examenului de Fiziologie an II.

Comisia va fi formată din:

Președinte – Prof. Univ. dr. Anca Ioana Bădărău

Membri - Prof. Univ. dr. Ana Maria Zăgrean

Prof. Univ. dr. Ioana Raluca Papacocea

**Art. 3.** Se aprobă unificarea celor două discipline de Fiziologie și numirea prin decizie CA și ulterior Senat, a șefului de disciplină

**Art. 4.** Se aprobă solicitarea privind predarea către Ministerul Dezvoltării, Lucrărilor Publice și Administrației prin Compania Națională de Investiții ”CNI” S.A., a imobilului compus din teren intravilan și construcție, situat în Municipiul București, Str. Ionel Perlea Nr.12, Sector 1 și asigurarea condițiilor în vederea executării obiectivului de investiție **”Lucrări de consolidare, reabilitare, refuncționalizare și modernizare, inclusiv servicii de proiectare fazele DALI, DTAC, PTE, DE, Imobil Str. Ionel Perlea Nr.12, Sector 1”**

**Art. 5.** Se aprobă solicitarea de prelungire pentru 95 de studenți doctoranzi

**Art. 6.** Se aprobă solicitarea cererii de grație pentru susținerea tezei de doctorat în anul universitar 2021-2022 pentru 30 de studenți doctoranzi

**Art. 7.** Se aprobă solicitarea de amânare a susținerii tezei de doctorat, în anul 2021-2022, în temeiul Legii 49/2013 pentru 1 student doctorand

**Art. 8.** Se aprobă solicitarea de transfer de la U.M.F. din Craiova la U.M.F. ”Carol Davila” din București, a doi studenți doctoranzi

**Art. 9.** Se aprobă solicitarea de retragerere definitivă de la studiile universitare de doctorat pentru 1 student doctorand

**Art. 10.** Se aprobă solicitarea de reluare a studiilor de doctorat în anul universitar 2020-2021 depusă de o studentă doctorand, discutată în ședința CA din data de 13.09.2021.

**Art. 11.** Se aprobăcererea de retragere definitivă a unei studente, anul II – buget, de la Facultatea de Farmacie

**Art. 12.** Se aprobă cererea de retragere definitivă a unei studente, anul I – buget, de la FMAM Specializarea Asistență Medicală

**Art. 13.** Se aprobă propunerea de exmatriculare a unui student, anul I, de la FMAM Specializarea **BFKT**, conform Regulamentului privind activitatea profesională a studenților art.7 alin (3)

**Art. 14.** Se aprobă înmatricularea în anul I anul universitar 2020-2021 a candidaților declarați admiși la programele universitare de studii de licență la Facultatea de Medicină, Facultatea de Medicina Dentară, Facultatea de Farmacie și Facultatea de Moașe și Asistență Medicală

**Art. 15.** Se aprobă solicitările de mobillitate definitivă (pentru toate cele patru facultăți) în vederea înmatriculării în anul universitar 2021-2022

**Art. 16.** Se aprobă decizia conform căreia cadrele didactice care țin cursuri POCU nu au nevoie de aprobarea Senatului

**Art. 17.** Se aprobă o majorare de taxă pentru cursurile postuniversitare de ecografie cardiacă, prin alinierea taxelor cu alte centre universitare

**Art. 18.** Se aprobă solicitarea unui acord de principiu pentru începerea demersurilor pentru achiziționarea unui imobil din Str. Știrbei Vodă nr.58

**R E C T O R,**

Prof. Univ. Dr. Viorel Jinga

**Secretar Șef Universitate,**

Daniela Grecu **Avizat Serviciul Juridic și Contencios,**

Consilier Juridic Raluca Gavrilă